འདིའི་ལུགས་ཀྱི་རྗེས་འབྲང་གི་ཚད་མའི་སྔོན་འགྲོ་བསྡུས་གྲྭ་རྗེ་པཎ་ཆེན་བསོད་གྲགས་རང་ཉིད་ཀྱིས་མཛད་པའི་བསྟན་བཅོས་མེད་པས།ཡིག་ཆ་ལ་གསེར་ཁང་པ་དམ་ཆོས་རྣམ་རྒྱལ་གྱིས་བརྩམས་པའི་སྟག་ཚང་རྭ་བ་སྟོད་པའི་ཡིག་ཆརྭ་སྟོད་བསྡུས་གྲྭརྭ་སྟོད་བློ་རྟགསབྱས་ནས་སྦྱོང་ཞིང་དེ་ནས་ཚད་མའི་གཞུང་ལུགས་དངོས་ལཚད་མ་རྣམ་འགྲེལ་གྱི་རྣམ་པར་བཤད་པ་དཀའ་འགྲེལ་དགོངས་པ་རབ་གསལགཞི་བྱས་ནས་ཚད་མ་འཆད་མཉན་བྱའོ༎ཕར་ཕྱིན་གྱི་ཡིག་ཆཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་འགྲེལ་བ་དང་བཅས་པའི་སྙིང་བོ་རྒྱན་གྱི་དོན་ལེགས་པར་བཤད་པ་ཡུམ་དོན་གསལ་བའི་སྒྲོན་མེགཞི་བྱས་ནས་འཆད་རྩོད་བགྱི་ཞིང་།ཞར་ལ་དཔལ་ལྡན་ཆོས་རྗེས་མཛད་པའི་ཕར་ཕྱིན་ཟུར་མཆནལ་བལྟའོ༎དབུ་མ་ལ་པཎ་ཆེན་བསོད་ནམས་གྲགས་པ་རང་ཉིད་ཀྱིས་མཛད་པའིདབུ་མའི་སྤྱི་དོན་ཟབ་དོན་གསལ་བའི་སྒྲོན་མེགཙོ་བོ་འཛིན་ཅིང་།དབུ་མ་ལ་འཇུག་པའི་བརྒལ་ལན་ཟབ་དོན་ཡང་གསལ་སྒྲོན་མེདངལྟ་བའི་ཁྲིད་ཡིག་བསྡུས་པ་འཇམ་དཔལ་ཞལ་ལུངདངལྟ་བའི་ཁྲིད་ཡིག་དེ་ཉིད་གསལ་བྱེདསོགས་ལ་ཡིག་ཆ་བྱས་ནས་གཞུང་འདི་ལ་རྐང་ཚུགས་པར་བྱས་སོ༎